**உருத்ரதாமனின் ஜூனாகத் பாறைக் கல்வெட்டு (Junagadh rock inscription of Rudradaman) உருத்ரதாமனின் கிர்நார் பாறைக் கல்வெட்டு** என்றும் அழைக்கப்படும் இது மேலைச் சத்ரபதி ஆட்சியாளர் முதலாம் ருத்திரதாமன் காலத்தில் ஒரு பாறையில் பொறிக்கப்பட்ட சமசுகிருத உரைநடை ஆகும். இது இந்தியாவின் குசராத்தின் ஜூனாகத் அருகே கிர்நார் மலைக்கு அருகில் அமைந்துள்ளது. கல்வெட்டு கி.பி.150 க்குப் பிறகு தேதியிடப்பட்டது.  ஜூனாகத் பாறையில் முதலாம் ருத்ரதாமன், ஸ்கந்தகுப்தர் ஆகியோரின் கல்வெட்டுகளுடன் அசோகரின் கல்வெட்டுகளும் உள்ளன (அசோகரின் பதினான்கு முக்கிய பாறைகளில் ஒன்று).

விளக்கம்
--------

இந்த கல்வெட்டு இந்தியாவின் குஜராத்தின் கதியவாட் பகுதியில் உள்ள ஜூனாகத் நகரின் கிழக்கே ஒரு பெரிய பாறையில் காணப்படுகிறது. இது கிர்நார் மலையின் அடிவாரத்திற்கு அருகில் உள்ளது. உருத்ரதாமன் கல்வெட்டு என்பது பாறையில் காணப்படும் மூன்று குறிப்பிடத்தக்க கல்வெட்டுகளில் ஒன்றாகும். இது காலவரிசைப்படி இரண்டாவதாக உள்ளது. மிகப் பழமையான கல்வெட்டு அசோகர் ஆணைகளின் பதிப்பாகும். கடைசி மற்றும் மூன்றாவது கல்வெட்டு ஸ்கந்தகுப்தனின் கல்வெட்டு ஆகும். உருத்ரதாமன் கல்வெட்டு அசோகர் ஆணைக்கு அருகே சற்று மேலே உள்ளது.  இது கி.பி.150 க்குப் பிறகு தேதியிட்டது. 

கல்வெட்டில் வெவ்வேறு நீளம் சுமார் 5.5 அடி உயரம் மற்றும் 11 அடி அகலம் கொண்ட இருபது கோடுகள் உள்ளன. முதல் பதினாறு கோடுகள் பகுதிகளாகப் பெரிதும் சேதமடைந்து முழுமையடையாமல் உள்ளன. வேண்டுமென்றே சேதம் செய்யப்படுத்தப்பட்டிருக்கலாம். அல்லது இயற்கையான பாறை உரித்தலால் இவ்வாறு நிகழ்ந்திருக்கலாம். மொத்த உரையில் 15 சதவிகித உரை அறிய முடியவில்லை. கடைசி நான்கும் முழுமையான நல்ல நிலையில் உள்ளது.  கீல்ஹார்னின் கூற்றுப்படி, எழுத்துக்கள் குப்த சாம்ராஜ்யத்திலும் ஸ்கந்தகுப்தனின் கல்வெட்டுகளிலும் பின்னர் கண்டுபிடிக்கப்பட்ட "தீர்மானமான தெற்கு எழுத்துக்களின்" முந்தைய வடிவமாகும். பொறிக்கப்பட்ட எழுத்துக்கள் சுமார் 7/8 அங்குல உயரம் கொண்டவை.  முதல் எட்டு வரிகள் சந்திரகுப்த மௌரியர் காலத்திலிருந்து (கிமு 321-297) சுதர்சன ஏரியில் உள்ள நீர் மேலாண்மை மற்றும் பாசன வழிகள் பற்றிய வரலாற்றுப் பதிவை கி.பி 150 கல்வெட்டு எழுதப்பட்ட காலம் வரை வழங்குகிறது. கடைசி பன்னிரண்டு வரிகள் மன்னன் உருத்ரதாமனை (அதாவது, "உருத்ர மாலை") புகழ்ந்து பேசுகிறது.

முக்கியத்துவம்
--------------

கல்வெட்டு உருவாக்கப்படுவதற்கு ஏறக்குறைய 500 ஆண்டுகளுக்கு முன்னர், பண்டைய இந்தியாவில் பொதுப்பணிகளின் வரலாற்றுப் பதிவாக இந்த கல்வெட்டு குறிப்பிடத்தக்கது. மௌரியப் பேரரசை நிறுவிய சந்திரகுப்த மௌரியர் வைசிய புஷ்யகுப்தன் ஆட்சி செய்த காலத்தில், அருகில் சுதர்சனம் என்ற நீர்த்தேக்கம் கட்டப்பட்டதைக் குறிப்பிடுகிறது.  பின்னர், அசோகரின் ஆட்சியின் போது, துஷாஸ்பா என்ற யவன மன்னன் ஒரு வழித்தடத்தைக் கட்டுவதைக் குறிப்பிடுகிறது. கேம்பிரிட்ஜ் பல்கலைக்கழகத்தின் தெற்காசிய தொல்லியல் பேராசிரியரான திலீப் சக்ரவர்த்தியின் கூற்றுப்படி, கல்வெட்டு பண்டைய இந்தியாவில் வரலாற்றுப் பதிவுகளை வைத்திருக்கும் பாரம்பரியத்திற்கு ஒரு சான்றாகும். ஏனெனில் உருத்ரதாமன் இல்லையெனில் கிமு 4 ஆம் நூற்றாண்டில் திட்டத்தில் ஈடுபட்டவர்களின் பெயர்களை அறிந்திருக்க முடியாது அல்லது கி.பி.150 இல் உருத்ரதாமன் தனது சமசுகிருத கல்வெட்டுகளை மேம்படுத்துவதற்கு முன், பின்வரும் நூற்றாண்டுகளில் நீர் தேக்கத்தில் பணிபுரிந்தவராக இருக்கலாம். 

நவீன கால நகரமான ஜூனாகத் பழங்கால வேர்களைக் கொண்டிருப்பதாக பதிவு செய்வதில் கல்வெட்டு குறிப்பிடத்தக்கது. மேலும் இது கிபி 2 ஆம் நூற்றாண்டில் கிரிநகரம் என்று அழைக்கப்பட்டது. கிர்நார் மலை அப்போது ஊர்ஜயத் என்று அழைக்கப்பட்டது.

புகைப்படங்கள்
-------------

இதனையும் காண்க
--------------

* ஹதிபாடா கோசுண்டி கல்வெட்டுகள்
* நானாகாட் கல்வெட்டு
* வாசு தூர்ஜம்ப் கல்வெட்டு

மேற்கோள்கள்
-----------


1. 1 2 3  Salomon, Richard (1998). *Indian Epigraphy: A Guide to the Study of Inscriptions in Sanskrit, Prakrit, and the other Indo-Aryan Languages*. Oxford University Press. பக். 89–90. பன்னாட்டுத் தரப்புத்தக எண்:978-0-19-535666-3. .
2. ↑  Artefacts of History: Archaeology, Historiography and Indian Pasts, Sudeshna Guha, SAGE Publications India, 2015 p.50
3. 1 2 3 4 5 6  F. Kielhorn, *Junagadh Rock Inscription of Rudradaman*, Epigraphia Indica, Volume VIII, No. 6, pages 36-49
4. 1 2  Dilip K. Chakrabarti (1999). *India, an Archaeological History: Palaeolithic Beginnings to Early Historic Foundations*. Oxford University Press. பக். 294–295. பன்னாட்டுத் தரப்புத்தக எண்:978-0-19-564573-6. .